Kantoor van die adjunk-visekanselier vir onderrig en leer | NWU | North-West University
Kantoor van die adjunk-visekanselier vir onderrig en leer
Wat ook al jou agtergrond is en waar jy ook al is, die NWU bied vir jou ’n geleentheid vir onderrig. Ons is verbind tot die sukses van studente: voel welkom en kontak ons.
Onderrig en leer is die kernbesigheid van hoër onderwys in Suid-Afrika. Die gehalte van onderrig, hetsy in voortgesette onderrig, nagraadse of voorgraadse programme, hang van drie faktore af: akademiese kennis, vaardighede en die andragogiese kennis wat deur akademici benut en ontwikkel word om te verseker dat onderrig en leer samewerkend is, tot kritiese denke lei, en innoverend en stimulerend is. Studente-, asook personeelontwikkeling komplementeer mekaar ten opsigte van ons verbintenis tot ’n ervaring van gehalte-onderrig.
Die NWU, Suid-Afrika se tweede grootste universiteit, met sy lang belegging in oop afstandleer, het maatskaplike geregtigheid aanvaar as die lens waardeur alle onderrig en verwante voorsiening oorweeg, gesintetiseer en georganiseer word. Maatskaplike geregtigheid verklaar ons toewyding aan selfgerigtheid in studenteleer, ’n verbintenis tot 21ste-eeuse vaardighede, asook studente-ondersteuning van ’n hoë gehalte, veral in aanlyn of afstandsleermodules. Maatskaplike geregtigheid verklaar ons toewyding om geleenthede vir studente te maksimaliseer om hulle taal van voorkeur te gebruik, asook om Engels as gemeenskaplike taal van kommunikasie te bemeester. Maatskaplike geregtigheid verklaar ook ons begrip van die kurrikulum as dat dit die gemeenskap insluit (diens- asook werksplek-ervaring).
Adjunk-Visekanselier: Onderrig en Leer
Persoonlike assistent vir die Adjunk-Visekanselier: Onderrig en Leer
Die afdeling van die adjunk-visekanselier (AVK) sluit die Sentrum vir Onderrig en Leer in, wat vir die personeel se akademiese ontwikkeling, studente-ondersteuning en -ontwikkeling, e-leer en kurrikulumontwikkeling verantwoordelik is.
Die Eenheid vir Voortgesette Onderrig (EVO) verskaf besigheidsontwikkelingsgeleenthede, asook logistieke en gehalteversekeringsondersteuning vir die aanbieding van alle kortleerprogramme deur fakulteite.
Die Biblioteek en Inligligtingsdienste (BID) bestuur en maak voorsiening vir alle biblioteekverwante aktiwiteite (insluitende studente- en personeelontwikkeling ten opsigte van inligtingsgeletterdheid en soekvaardighede), en hou die uitgebreide netwerk van universiteitsbiblioteke op die drie hoofkampusse, asook die verskillende fakulteitsgebaseerde biblioteke, in stand.
Die Loopbaansentrum reël ’n aantal loopbaandae vir studente en werkgewers om te netwerk en geleenthede vir toekomstige indiensnemingsplasing of indiensnemingsmoontlikhede te ontwikkel. Die Loopbaansentrum skakel ook met werkgewers om te bepaal of hulle tevrede is met gegradueerdes wat in diens geneem is, en doen ook ’n opname oor die bestemming van gegradueerdes.
Die Taaldirektoraat van die NWU is 'n ondersteuningsdienste-afdeling wat 'n verskeidenheid taaldienste aan die Universiteit lewer: taalbeplanning (beleid en implementering), vertaling, tolking, taalversorging, taaladvies en 'n taalombudsmanfunksie. Verder doen die Direktoraat ook navorsing waar dit van toepassing kan wees op enige van sy taalaktiwiteite
Die Eenheid vir Kwalifikasie- en Akademiese Program-beplanning staan fakulteite by met die prosesse ten opsigte van die interne oorlegplegingstrukture vir goedkeurings en aanbevelings (soos die Senaatskomitee vir Akademiese Standaarde), en eksterne goedkeurings- en akkrediteringsprosesse m.b.t. die RHO, SAKO, HOKK en DHOO en ander statutêre liggame ten einde te verseker dat die Universiteit se PKM op datum en belyn met die Universiteit se Strategie bly, en responsief tot veranderings in die regulatoriese en markomgewing.
Die bestuurder van Akademiese Toelaes val ook binne die AVK se afdeling en hou, in samewerking met die AVK se kantoor vir Navorsing en Ondersteuning, toesig oor die aktiwiteite ten opsigte van toelaes wat bestem is vir onderrig en leer, asook vir navorsing, waaroor daar aan die regering en ander agentskappe verslag gedoen moet word. Laastens ondersteun die AVK se kantoor die Registrateurskomitee vir Ooreenkomste met die NWU, waar alle ooreenkomste met die NWU wat op onderrig en leer fokus (hetsy vir nagraadse, voorgraadse, of voortgesette onderrigprogramme) vir ondertekening bekragtig word. Laastens verskaf die Uitvoerende Adviseur van die AVK spesialisondersteuning vir toegewyde inisiatiewe en projekte wat op die Universiteit se programme en strategiese prerogatiewe in die AVK se kantoor betrekking het.
Prof Jan van Romburgh - UCE
Prof Willie van Vollenhoven -SOL
Me Sharon Paulse - K&APB
Prof Dawid Gericke - CTL
Mnr Johan Blaauw - Taaldirektoraat
Uitvoerende Adviseur van die Adjunk-Visekanselier: Onderrig en Leer
Persoonlike assistent vir die AVK: Onderrig en Leer
Die Sentrum vir Onderrig en Leer (SOL) is verantwoordelik vir die akademiese ontwikkeling van personeel, studente-ondersteuning, e-leer en kurrikulumontwikkeling.
Hoofdirekteur: Sentrum vir Onderrig en Leer (SOL)
Persoonlike assistent van die Hoofdirekteur: Sentrum vir Onderrig en Leer (SOL)
Direkteur: Spesiale Onderrig Leer Project & CHEDR
Direkteur: Fakulteit Onderrig Leer en Ondersteuning
Direkteur: Onderrig Leer Gesentraliseerde Funksie
Eenheid vir Voortgesette Onderrig
Waarnemende Direkteur EVO en NWU Besigheidskool
Biblioteek- en Inligtingsdienste
Hoofdirekteur: Biblioteek- en Inligtingsdienste
Persoonlike assistent van die Hoofdirekteur: Biblioteek- en Inligtingsdienste
Me Hendra Pretorius
Me Neli Kaunda
Direkteur: Gedeelde Dienste
Me Manare Tshenye
Senior Bestuurder: Biblioteek- en Inligtingsdienste Kampusbedrywighede
Me Louise Vos
Senior Bestuurder: Uitreiking, Projekte en Gehalte
Besoek ons webblad vir verdere inligting:
Die Eenheid vir Kwalifikasie- en Akademiese Program-beplanning
Me Sharon Paulse
Direkteur: K&APB Eenheid
Besoek ons webwerf vir meer inligting:
Bestuurder van Akademiese Toelaes
Geslagsbewustheid en "LGBTIQ+"-aangeleenthede
Geslagsbewustheid is 'n kritieke komponent van die Diversiteitsfokus van die NWU. Daar is 'n aantal instansiewye projekte en inisiatiewe. Binne die AVK se Kantoor is 'n Reëlingskomitee vir Geslagsbewustheid. Dit bestaan uit studente LGBTIQ-leierskap sowel as verteenwoordigers van die fakulteite van die NWU. Hierdie komitee bestaan ​​uit vrywillige personeellede, om bewusmaking van geslag te bevorder en om, via die AVK se Kantoor, universiteitswye inisiatiewe soos Geslagsbewustheidsweek (jaarliks in Augustus) te ondersteun. Daar is ook 'n netwerk van LGBTIQ-personeel en bondgenote binne en buite die Universiteit wat bekend staan as die Gender Benefit Network. Die GBN doen fondswerwing volgens die GBN-fondsreëls om studente en personeel se inisiatiewe te ondersteun om bewustheid te skep vir kwessies wat "LGBTIQ+"-groepe raak.